192 C. PLINII HIST. NAT. LIB. XXVII. 



dia quatuor, maxima sex : ea purgatione quibus datur 



e gallinaceo jure. 



Alsine , ad eadem quae helxine , v. 



VIII. Alsine , quam quidam myosoton appellant , 

 nascitur in lucis , unde et alsine dicta est. Incipit a 

 mdia hieme , arescit aestate mdia : quum prorepit , 

 musculorum aures imitatur foliis. Sed aliam docebimus 

 esse , quae justius myosotis vocetur. Haec eadem erat 

 quae helxine, nisi minor minusque hirsuta esset. Nasci- 

 tur in hortis , et maxime in parietibus. Quum teritur, 

 odorem cucumeris reddit. Usus ejus ad collectioncs in- 

 flammationesque : et in eadem omnia quae helxine, sed 

 infrmius. Epiphoris peculiariter imponitur : item ve- 

 rendis, ulceribusque cum farina hordeacea. Succus ejus 

 auribus infunditur. 



Androsaces , vi. 



IX. Androsaces herba est alba, amara, sine foliis, 

 folliculos in cirris habens , et in his semen : nascitur in 

 maritimis Syriae maxime. Datur hydropicis drachmis 

 duabus tusa aut decocta in aqua, vel aceto, vel vino. 

 Vehementer enim urinas ciet. Datur et podagricis illi- 

 niturque. Idem effectus et seminis. 



